รัฐบาลไทย-ข่าวทำเนียบรัฐบาล-รอง นรม พล.อ.ฉัตรชัยฯ เปิดงานวันสถาปนาสำนักงานทรัพยากรน้ำแห่งชาติ ครบรอบ 1 ปี ภายใต้ แนวคิด “ปฐมบทน้ำแห่งชาติ จากบนฟ้าสู่มหานที”
วันพฤหัสบดีที่ 25 ตุลาคม 2561
รอง นรม พล.อ.ฉัตรชัยฯ เปิดงานวันสถาปนาสํานักงานทรัพยากรน้ําแห่งชาติ ครบรอบ 1 ปี ภายใต้ แนวคิด “ปฐมบทน้ําแห่งชาติ จากบนฟ้าสู่มหานที”
รองนายกรัฐมนตรีเปิดงานวันสถาปนาสํานักงานทรัพยากรน้ําแห่งชาติ
วันนี้ (25 ตุลาคม 2561) เวลา 09.30 น. พลเอก ฉัตรชัย สาริกัลยะ รองนายกรัฐมนตรี เดินทางไปเป็นประธานพิธีเปิดงานวันสถาปนาสํานักงานทรัพยากรน้ําแห่งชาติ ครบรอบ 1 ปี ภายใต้ แนวคิด “ปฐมบทน้ําแห่งชาติ จากบนฟ้าสู่มหานที” ณ ห้องจูปิเตอร์ ชั้น 3 โรงแรมมิราเคิล แกรนด์ คอนเวนชั่น กรุงเทพมหานคร โดยมีผู้บริหารจากส่วนราชการ รัฐวิสาหกิจ สถาบันการศึกษา ผู้ทรงคุณวุฒิในคณะกรรมการทรัพยากรน้ําแห่งชาติ เอคอัครราชทูตประจําประเทศไทย 3 ประเทศ ได้แก่ เกาหลี ญี่ปุ่น และเนเธอร์แลนด์ ผู้แทนองค์กรลุ่มน้ํา องค์กรภาคเอกชน องค์กรภาคประชาชน เข้าร่วมงาน
สําหรับ กิจกรรมภายในงานประกอบด้วย 3 ส่วนหลัก คือ 1)นิทรรศการนําเสนอผลงานที่ผ่านมาในรอบ 1 ปี สทนช. พร้อมนําเสนอแผนการดําเนินงานในอีกหนึ่งปีข้างหน้า 2) พิธีลงนามความร่วมมือทางวิชาการ “โครงการเครือข่ายนักบริหารทรัพยากรน้ํา” ระหว่างสํานักงานทรัพยากรน้ําแห่งชาติ (สทนช.) กับ 12 มหาวิทยาลัยชั้นนํา และ พิธีลงนามความร่วมมือทางวิชาการ “การบริหารจัดการทรัพยากรน้ําอย่างบูรณาการภายใต้การเปลี่ยนแปลงสภาพภูมิอากาศ” ระหว่าง สทนช. กับ สํานักงานนโยบายและแผนทรัพยากรธรรมชาติและสิ่งแวดล้อม (สผ.) และ 3) งานเสวนา 3 เสาหลักกับอนาคตการบริหารจัดการน้ําใน 2 ทศวรรษต่อไป ซึ่งเสาหลักแรก คือ การจัดตั้งสํานักงานทรัพยากรน้ําแห่งชาติ (สทนช.) เสาหลักสอง พ.ร.บ.ทรัพยากรน้ําแห่งชาติ ที่เป็นกลไกสําคัญกําหนดบทบาท ภารกิจ และอํานาจหน้าที่ที่เกี่ยวข้องกับด้านน้ํา และเสาหลักสุดท้าย แผนแม่บทน้ํา 20 ปี (2561-2580) ที่ปรับจากแผนยุทธศาสตร์น้ํา 12 ปี (2558-2569) เพื่อให้สอดรับกับแผนยุทธศาสตร์ชาติ 20 ปีของรัฐบาล
โอกาสนี้ รองนายกรัฐมนตรีได้กล่าวว่า วันนี้เมื่อ 1 ปีที่แล้วที่รัฐบาลตัดสินใจตั้ง “สํานักงานทรัพยากรน้ําแห่งชาติ” หรือ (สทนช.) ขึ้น โดยใช้วิธีที่รวดเร็วที่สุดเพื่อให้สามารถทํางานได้ทันที เนื่องจากรัฐบาลต้องการ “หน่วยงานกลาง” ที่เหมือนกับเป็นเสนาธิการด้านน้ําที่ขึ้นตรงต่อนายกรัฐมนตรี มองภาพรวมการบริหารจัดการน้ําของประเทศไทยได้ทั้งระบบ โดยผลงานที่เกิดขึ้นชัดเจนเป็นรูปธรรม แบ่งเป็น 6 ด้านหลัก ได้แก่ 1) กฎหมายแม่บทด้านน้ํา ซึ่งคาดว่าภายในสิ้นปีนี้เราจะได้เห็น “กฎหมายน้ําฉบับแรก” ของประเทศไทย ที่รัฐบาลคาดหวังว่ากฎหมายฉบับนี้จะทําให้เกิดการบูรณาการ การบริหารจัดการน้ํา การฟื้นฟูและอนุรักษ์ทรัพยากรน้ําที่เป็นเอกภาพ มีมาตรการป้องกันแก้ไขน้ําแล้ง - น้ําท่วม วางหลักเกณฑ์ในการประกันสิทธิขั้นพื้นฐานของประชาชนในการเข้าถึงทรัพยากรน้ําสาธารณะ มีองค์กรในการบริหารจัดการน้ําระดับชาติ ระดับลุ่มน้ํา และระดับองค์กรผู้ใช้น้ําสะท้อนการมีส่วนร่วมของประชาชนเพื่อร่วมกันบริหารจัดการน้ํามากยิ่งขึ้น 2) มีองค์กรกลางด้านน้ําที่มีเอกภาพหน่วยงานแรก ที่สามารถกํากับดูแล เสนอแนะด้านน้ําในทุกมิติจาก 38 หน่วยงานที่เกี่ยวข้อง ขึ้นตรงต่อนายกรัฐมนตรี ทําให้โครงการสําคัญๆ ได้รับการผลักดันจากที่ประชุมคณะกรรมการทรัพยากรน้ําแห่งชาติ หรือ กนช. รวมถึงการจัดลําดับแผนงานโครงการสําคัญเพื่อขับเคลื่อนให้ได้ภายในปี 2562 – 2565 รวม 31 โครงการ ซึ่งโครงการขนาดใหญ่ที่มีความพร้อมมีผลการศึกษา กระบวนการ EIA การรับฟังความคิดเห็น การออกแบบ และ การขอใช้พื้นที่ ที่เริ่มก่อสร้างได้ในปี 62 จํานวน 11 โครงการ สามารถเพิ่มปริมาณน้ําได้ 379 ล้าน ลบ.ม. และ พื้นที่รับประโยชน์ 840,201 ไร่ 3) การขับเคลื่อนแผนยุทธศาสตร์น้ําปี 58-69 ซึ่งอยู่ระหว่างการยกระดับให้เป็นแผนแม่บทด้านทรัพยากรน้ําให้สอดคล้องกับแผนยุทธศาสตร์ชาติ 20 ปี ซึ่งผลการขับเคลื่อนแผนยุทธศาสตร์น้ําจนถึงปัจจุบัน 4) การใช้งบประมาณด้านน้ําให้เกิดประโยชน์สูงสุด โดยปรับแผนงาน/แผนใช้จ่ายงบประมาณ ปี 2561 ภายใต้แผนบูรณาการน้ําเพื่อนํามาดําเนินงานตามโครงการเร่งด่วนที่ประชาชนร้องขอจากการที่นายกรัฐมนตรีลงพื้นที่และครม.สัญจร ส่งผลให้สามารถเพิ่มแหล่งเก็บกักน้ําได้อีก 28.5 ล้าน ลบ.ม. เพิ่มพื้นที่รับประโยชน์ 342,000 ไร่ พร้อมกับปรับแผนงานด้านการป้องกันอุทกภัย เพื่อฟื้นฟูพื้นที่เกษตร 1.065 ล้านไร่ เกษตรกรได้รับความช่วยเหลือ 173,864 คน 5) การสานต่อโครงการแหล่งน้ําตามแนวพระราชดําริ โดยในห้วงที่ผ่านมารัฐบาลได้อนุมัติให้เปิดโครงการสําคัญ ๆ อาทิ อ่างเก็บน้ําน้ําปี้อันเนื่องมาจากพระราชดําริ จ.พะเยา อ่างเก็บน้ําบ้านป่าละอูอันเนื่องมาจากพระราชดําริ จ.ประจวบคีรีขันธ์ นอกจากนี้ยังมีโครงการที่มีความพร้อมแต่อยู่ระหว่างการสร้างความเข้าใจแก่ราษฎรอีกหลายโครงการ ซึ่งรัฐบาลจะเร่งผลักดันต่อไป 6) การจัดตั้งศูนย์เฉพาะกิจชั่วคราวในภาวะวิกฤต ที่เน้นดําเนินการในเชิงป้องกัน โดยมีหน่วยงานที่เกี่ยวข้องร่วมกันวิเคราะห์ข้อมูลแบบบูรณาการ และหาแนวทางป้องกันแก้ไขปัญหาในพื้นที่ที่คาดวาจะประสบภัยได้ทันท่วงที
ช่วงเวลา 1 ปี ของ สทนช.มีผลงานที่สําคัญหลายประการอาทิเช่น การบูรณาการข้อมูล แผนงานโครงการ การบริหารจัดการน้ําในภาวะวิกฤติ การจัดทําแผนยุทธศาสตร์ หรือ แผนแม่บท 20 ปี การผลักดันกฎหมายด้านน้ําจนผ่านการพิจารณาของ สนช. รวมถึงการเพิ่มน้ําต้นทุน และ การแก้ไขน้ําท่วมน้ําแล้ง ดังนั้น สทนช. จหน่วยงานในการประสานบูรณาการทุกหน่วยงานที่เกี่ยวข้องกับน้ํา 38 หน่วยงาน เพื่อให้เดินตามนโยบาย แผนยุทธศาสตร์ และ แก้ไขวิกฤติน้ําท่วมน้ําแล้ง ซึ่ง สทนช. ต้องเป็นหลักให้กับทุกรัฐบาลที่เข้ามาบริหารจัดการน้ํา ซึ่งการลงนามเอ็มโอยูในวันนี้เป็นส่วนหนึ่งที่เกี่ยวข้องกับการจัดตั้งเสาหลักที่ 4 คือ การวิจัยด้วย ที่สําคัญ สทนช.จะมีบทบาทที่เกี่ยวข้องกับความร่วมมือกับต่างประเทศ ซึ่งจะเป็นตัวแทนของรัฐบาลในการประสานงานกับนานาประเทศด้วย
พร้อมกันนี้ ด้านนายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ กล่าวว่ารัฐบาลให้ความสําคัญในการวางรากฐานด้านทรัพยากรน้ําอย่างมาก ซึ่ง สทนช.เป็นแกนกลางในการขับเคลื่อนและรวมศูนย์ทุกหน่วยงานด้านน้ํา เพื่อให้ประชาชนได้รับประโยชน์สูงสุด ไม่ว่าจะเป็นความชัดเจนในการแก้ไขปัญหาด้านน้ํา ให้ทุกหน่วยงานที่เกี่ยวข้องร่วมทํางานบนฐานข้อมูลเดียวกัน เป็นมาตรฐานเดียวกัน การพัฒนาแหล่งน้ําเพื่อแก้ไขและสนับสนุนในเชิงพื้นที่ หรือ Area Based ใน 66 พื้นที่ ทําให้หน่วยปฏิบัติเห็นพื้นที่ที่เป็นเป้าหมายลําดับแรกๆ ในการพัฒนาแหล่งน้ํา การแก้ไขปัญหาด้านน้ํา โดยมีแผนงาน/โครงการสําคัญระบุไว้ชัดเจน การจัดทําแผนแม่บทด้านน้ํา ซึ่งกําหนดทิศทางของการขับเคลื่อนนโยบายด้านน้ําในภาพรวมของประเทศ การส่งเสริมให้ประชาชนได้รับสิทธิขั้นพื้นฐานในการเข้าถึงทรัพยากรน้ํา ตามบทบัญญัติของกฎหมายน้ํา ที่ประชาชนทุกคนได้รับการจัดสรรน้ําอย่างสมดุล ไม่ว่าจะในเขตหรือนอกเขตชลประทาน รวมถึงประชาชนจะเข้ามามีส่วนร่วมในการเสนอแผนงานในพื้นที่ลุ่มน้ําตนเอง มีส่วนในการบริหารจัดการน้ําผ่านกลไกของคณะกรรมการลุ่มน้ํา การลดความซ้ําซ้อนของแผนงานโครงการ
ในช่วงท้าย เลขาธิการสํานักงานทรัพยากรน้ําแห่งชาติ ได้กล่าวถึง ภารกิจต่อไปของ สทนช. ที่เป็นภารกิจเร่งด่วนคือ การวางแผนจัดการน้ําในฤดูแล้ง และติดตามการดําเนินงานของหน่วยปฏิบัติเฝ้าระวังน้ําหลากในภาคใต้ การจัดทําคลังข้อมูลน้ําหรือบิ๊กดาต้า โดยพัฒนาเว็บไซต์ One map ให้เป็นระบบฐานข้อมูลที่เสถียร แม่นยํา และอัตโนมัติ การจัดทําแผนแม่บทด้านน้ําและแผนปฏิบัติการรายลุ่มน้ําให้ชัดเจนกว่าเดิม ทั้งตัวชี้วัด ผลลัพธ์ ตอบโจทย์ความเป็นสากล และแก้ปัญหาตรงพื้นที่ เพื่อยกระดับคุณภาพชีวิตของประชาชนผ่านการพัฒนาระบบโครงสร้างพื้นฐานด้านน้ําอย่างเป็นรูปธรรม ขับเคลื่อนโครงการสําคัญขนาดใหญ่ 31 โครงการให้แล้วเสร็จ เร่งผลักดันโครงการอันเนื่องมาจากพระราชดําริ สร้างความรู้ความเข้าใจกฎหมายน้ํา จัดทํากฎหมายลําดับลูกภายใต้ พ.ร.บ.น้ํา และการจัดทําผังน้ําพร้อมกระบวนการรับฟังความคิดเห็นของประชาชนให้กฎหมายฉบับนี้เกิดประโยชน์สูงสุดให้กับประชาชนและประเทศต่อไป
...................................................................
กลุ่มประชาสัมพันธ์และเผยแพร่ สํานักโฆษก